**ΣΩΜΑΤΕΙΟ ΕΡΓΑΖΟΜΕΝΩΝ ΣΠΗΛΙΟΠΟΥΛΕΙΟΥ**

**9-6-2020**

Στα πλαίσια της έκτακτης ανάγκης που πέρασε η χώρα μας , ενόψει του COVID-19, το νοσοκομείο μας αν και με αποδεκατισμένο προσωπικό παραχώρησε σε νοσοκομεία αιχμής τρείς (3) συναδέλφους.

Να σας επισημάνουμε ότι οι βάρδιες και τα ωράρια ήταν εξοντωτικά και παράνομα (ΑΠΌΓΕΥΜΑ - ΠΡΩΙ – ΒΡΑΔΥ).

Ενόψει των καλοκαιρινών αδειών χωρίς την επαναφορά των αποσπασμένων συναδέλφων δεν είναι δυνατόν να παρθεί καμία άδεια. Η οποία, ας σημειωθεί, είναι νόμιμο και ανθρώπινο νομοθετημένο δικαίωμά μας και θα ασκηθεί από το προσωπικό στο ακέραιο.

Ως εκ τούτου σας καθιστούμε υπευθύνους για την όποια δυσλειτουργία στην λειτουργία της κλινικής μας.

Τέλος να σας υπενθυμίσουμε για πολλοστή φορά ότι η κλινική μας, νοσηλεύει ογκολογικούς ασθενείς τελικού σταδίου που έχει τόσο ψυχικό όσο και σωματικό αντίκτυπο στους νοσηλευτές που έρχονται αντιμέτωποι τακτικά με τον θάνατο. Άρα αιτούμαστε την προβλεπόμενη ειδική άδεια των 10 ημερών. Επίσης σας θυμίζουμε την πρόσληψη ψυχολόγου για την στήριξη των εργαζομένων, των ασθενών και των συγγενών τους όπως συμβαίνει σε όλες της χώρες της Ε.Ε..

Είμαστε στην διάθεσή σας για κάθε διευκρίνιση και αναμένουμε άμεσα την γραπτή σας απάντηση.

Με εκτίμηση

Το Δ.Σ